open-index/open-wikipedia-markdown huggingface dataset:
Teodor Schwarz

**Teodor Schwarz** (tiež Schwartz, Schwarc) (* 28. august 1892, Pukanec - † 14. február 1980, Bratislava) bol slovenský lekár-gynekológ a vysokoškolský pedagóg.

## Rodina
* otec Ján Schwarz
* matka Katarína rod Léleková 

## Životopis
Študoval na gymnáziu v Banskej Bystrici, odkiaľ bol pre národno-kultúrne aktivity rodičov vylúčený, neskôr študoval v Bratislave. Medicínu študoval na lekárskej fakulte v Budapešti a v Prahe. Roku 1920 MUDr., 1936 doc., 1954 univ. prof. Prednosta ženskej a pôrodníckej kliniky v Prahe, Bratislave, riaditeľ nemocnice v Martine, vedúci katedry na Lekárskej fak. UPJŠ v Košiciach, súčasne krajský gynekológ a pôrodník. Na novovzniknutej fakulte v Košiciach predniesol vôbec prvú prednášku na fakulte. Ako jeden z prvých na Slovensku sa venoval liečbe zhubných nádorov. Venoval sa aj štúdiu gestóz a problémom placenty. Vedeckovýskumné štúdie a články publikoval doma a v zahraničí. Účastník SNP a protifaštického odboja, pred ústupom povstalcov z Turca osobne preniesol vzácne rádium do Banskej Bystrice.

## Ocenenie
* Čestný člen Čs. lekárskej spoločnosti J.E. Purkyňu
* Roku 1956 vyznamenaný Za zásluhy o výstavbu
* Roku 1962 Medailou J.E. Purkyňu
* Roku 1968 Radom práce
* Roku 1973 zlatou medailou UPJŠ

## Literatúra
* Slovenský biografický slovník

## Externé odkazy
* 
*Záznam o narodení a krste v matrike záznam číslo 36 – evanjelická farnosť; pokrstený ako János Tivadar Schwarz

Kategória:Slovenskí gynekológovia
Kategória:Slovenskí vysokoškolskí pedagógovia
Kategória:Osobnosti SNP
Kategória:Osobnosti z Pukanca
Kategória:Riaditelia nemocníc na Slovensku
Kategória:Vyučujúci na Lekárskej fakulte Univerzity Pavla Jozefa Šafárika v Košiciach
Kategória:Slovenskí univerzitní profesori
Ján Schwarzkönig

**Ján Schwarzkönig** (* 1745, Hronec – † 14. august 1804, Slovensko) bol železiarsky odborník a vynálezca.

## Životopis
Správca železiarní v Hronci, tvorca tzv. hrončianskej metódy skujňovania železa, ktorá zvýšila kvalitu výrobkov a produktivitu práce; neskôr sa rozšírila po celom Uhorsku. Roku 1804 postavili podľa jeho projektu druhú vysokú pec.

## Literatúra
* Slovenský biografický slovník

## Externé odkazy
* 

Kategória:Narodenia v 1745
Kategória:Úmrtia v 1804
Kategória:Osobnosti z Hronca
Teodor Šebo-Martinský

**Teodor Šebo-Martinský** (* 23. október 1911, Martin - † 5. august 1980, Bratislava) bol  hudobný skladateľ. Pseudonym: T.Š Martinský

## Rodina
* otec Augustín Šebo
* matka Ružena rod. Patkóczyová 

## Životopis
Ľudovú školu navštevoval v Banskej Bystrici a v Lovči, študoval na gymnáziu v Banskej Bystrici (1922-1924), na reálnom gymnáziu v Leviciach (1925-1930). Kompozíciu študoval na pražskej nem. hudobnej akadémii u F. Finkeho (1930-1931), na  Hudobnej a dramatickej akadémii v Bratislave u A. Moyzesa a E. Suchoňa (1932-1936). Jeden z prvých skladateľov a textárov slov. tanečnej piesne, zakladateľ muzikálovej tvorby na Slovensku. Autor estrádnej a scénickej hudby. Mnohé skladby  vyšli na gramofónových platniach. Publikoval v odborných časopisoch. Výtvarne nadaný (pôv. chcel študovať maliarstvo), jeho výtvarné práce (akvarely, oleje) sú v súkromných zbierkach. Nositeľ viacerých ocenení.

## Pamiatky
* filmový medailón k nedožitým 70. nar. (Čs. televízia, Bratislava, 1981)

## Literatúra
* Slovenský biografický slovník

## Externé odkazy
* 

Kategória:Slovenskí hudobní skladatelia
Ernest Šebök

**Ernest Šebök** (* 27. január 1895, Lopej - † 20. november 1944, Banská Bystrica-Kremnička) bol obchodník, športovec, športový funkcionár.

## Životopis
Majiteľ obchodu so športovými potrebami v Banskej Bystrici (40. roky 20. stor.) Zakladateľ ľadového hokeja (1922-1924) a  prvý hokejový rozhodca kanadského hokeja. Priekopník krasokorčuľovania, tenisu, plávania a organizovanej turistiky v  Banskej Bystrici. Pôsobil v športových kluboch Slávia a ŠK Banská Bystrica. Podieľal sa na zorganizovaní niekoľkých šampionátov ČSR v krasokorčuľovaní a majstrovstiev Slovenska v ľadovom hokeji v Banskej Bystrici. Popri organizovaní bol aj  mecén športových podujatí. Rasovo prenasledovaný, obeť fašistického teroru. Po potlačení SNP bol gestapom zaistený v Banskej Bystrici (17. októbra 1944), väznený a popravený v masovom hrobe v Banskej Bystrici-Kremničke.

## Literatúra
 
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1895
Kategória:Úmrtia v 1944
Kategória:Osobnosti z Podbrezovej
Anna Luciaková

**Anna  Luciaková** (rod. Olšanová) (* 6. apríl 1925, Banská Bystrica) je slovenská pedagogička, školská pracovníčka.

## Životopis
Ústav pre vzdelávanie učiteliek materských škôl, učiteľskú akadémiu a Vysokú školu pedagogickú absolvovala v Bratislave roku 1958. Od roku 1949 učiteľka a riaditeľka materskej školy v Bratislave, inšpektorka na Povereníctve školstva a Ústrednom Národnom výbore v Bratislave, od 1961 učiteľka, neskôr riaditeľka pedagogickej školy v Modre. Zaslúžila sa o skvalitňovanie metodickej a praktickej prípravy žiačok materských škôl a o rozvoj materských škôl na Slovensku. Viedla krúžky učiteliek materských škôl, zakladateľka časopisu *Predškolská výchova*.

## Ocenenie
* Roku 1961 Vzorná učiteľka, 1972 Za vynikajúcu prácu

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Kategória:Osobnosti z Banskej Bystrice
Tibor Sedlický

Doc. PhDr.**Tibor Sedlický**, CSc. (* 2. apríl 1924, Poltár – † 27. júl 2004) bol slovenský hudobný pedagóg a dirigent.

## Životopis
V roku 1939-1943 študoval na Učiteľskom ústave v Banskej Bystrici, 1955-1959 absolvoval štúdium na Vysokej škole pedagogickej v Bratislave, 1975 PhDr., a CSc., 1981 doc. Pôsobil ako učiteľ na ľudových a meštianskych školách na viacerých  miestach, zamestnanec Povereníctva školstva a kultúry v Bratislave, na Pedagogickom inštitúte v Martine (1957- 1965), na Pedagogickej fakulte v Banskej Bystrici ako doc. (od 1965) a ako externý učiteľ na Konzervatóriu Jána Levoslava Bellu v Banskej Bystrici (1995-1999).
Pôsobil ako člen, sólista, chórovod, hlasový pedagóg, opakovane ako podpredseda a  vicedirigent Speváckeho zboru slovenských učiteľov (1951-1996), člen speváckeho zboru Hron v Banskej Bystrici a odborný poradca, hlasový pedagóg, dirigent a umelecký vedúci v Okresnom osvetovom stredisku v Banskej Bystrici (1968-2000). Je zakladateľom speváckeho zboru Mladosť pri Pedagogickej fakulte v Banskej Bystrici a pôsobil ako jeho dirigent (1969-1979).
Ťažiskom jeho práce boli aj prednášky pre učiteľov hudobnej výchovy, školenia pre dirigentov speváckych zborov. Autor monografií, zborníkov, učebníc a i. Publikoval odborné štúdie, články, zostavil zborníky piesní, je autorom rozhlasových relácií, biografických hesiel, hesiel do *Encyklopédie Slovenska*, *Slovenského biografického slovníka* a i. Zostavil pamätnice vysokých škôl. Editoval publikácie významných slovenských a českých autorov. Nositeľ mnohých ocenení, pamätných medailí a cien.

## Dielo
* *Dějiny hudební výchovy v českých zemích a na Slovensku*, Praha, 1973
* *K dejinám zborového spevu na Slovensku 1.-5.*, Banská Bystrica, 1996-2000

## Literatúra
* Kto bol kto v Banskej Bystrici v roku 2001


## Externé odkazy
* 

Kategória:Narodenia v 1924
Kategória:Slovenskí dirigenti
Kategória:Slovenskí hudobní pedagógovia
Kategória:Osobnosti z Poltára
Július Šefránek

**Július Šefránek** (* 15. júl 1906, Skalica – † 13. máj 1973, Bratislava) bol politický pracovník, novinár, redaktor, vysokoškolský pedagóg, funkcionár KSČ.

## Rodina
* otec Herman Šefránek
* matka Helena, rod. Kolleková

## Životopis
Funkcionár KSČ, šéfredaktor Pravdy, ved. odd. propagácie a agitácie na ÚV KSS. Profesor vedeckého komunizmu ÚML a rektor UK v Bratislave. Venoval sa otázkam komunistickej ideológie, filozofie a dejinám komunistického hnutia. Viedol krúžky a večerné školy straníckeho vzdelávania. Autor štúdií, propagandistických článkov a brožúr. Účastník ilegálneho protifašistického odboja a SNP. Počas SNP hlavný redaktor Pravdy v Banskej Bystrici, účastník zjednocovacieho zjazdu KSS a soc. demokracie v Banskej Bystrici. V pedagogickom procese sa zúčastňoval na deformovaní niekoľkých generácií.

## Ocenenie
* Roku 1945 vyznamenaný Radom SNP I.st. a Čs. vojnovým krížom 1939, Čs. medailou Za zásluhy I.st. 1966 Radom práce a i.

## Literatúra
* Slovenský biografický slovník

## Externé odkazy
* 

Kategória:Osobnosti zo Skalice
Kategória:Slovenskí redaktori
Kategória:Slovenskí pedagógovia
Kategória:Slovenskí novinári
Ondrej Šefranovský

**Ondrej Šefranovský** (*  Slovensko) bol slovenský pedagóg.

## Životopis
Učiteľ na elementárnej škole v Banskej Bystrici, vyučoval slovenskú skupinu dievčat (okolo 1716).

## Literatúra
* Kto bol kto v histórii Banskej Bystrice 12552000
* Banská Bystrica - v znamení kalicha

## Externé odkazy
* 

Kategória:Slovenskí pedagógovia
Samuel Sekuris

**Samuel Sekuris** (* 20. november 1906, Banská Bystrica - Radvaň – † 6. apríl 1945, Mauthausen) bol slovenský dôstojník a protifašistický bojovník.

## Rodina
* otec: Samuel Sekuris
* matka: Ľudmila rod. Tulinská 

## Životopis
Ľudovú školu navštevoval v Banskej Bystrici - Radvani. Maturoval na Gymnáziu A. Sládkoviča v Banskej Bystrici (1925).  Vyučil sa za garbiara v Banskej Bystrici - Radvani (19251932), pracoval u otca. Neskôr úradník, v roku 19391943 dôstojník slovenskej armády v rozličných funkciách v Bratislave, v Topoľčanoch, v Trenčíne a v Banskej Bystrici, 19431944 v hodnosti mjr. veliteľ posádky v Brezne, kde sa zapojil do protifašistického hnutia a príprav SNP. Po potlačení SNP sa ukrýval v horách, po príchode do Banskej Bystrice - Radvane zatknutý (31. marca 1945), väznený v Banskej Bystrici, eskortovaný do koncentračného tábora. Všestranný atlét, podnáčelník SĽAS.

## Ocenenie
* In memoriam povýšený na plk. čs. armády
*Kríž Rytier delostrelectva - v roku 2008 in memoriam,  udelený kríž s číslom 1174 

## Pamiatky
* Zanedbaný a poškodený pomník na nádvorí kasární v Brezne bol v 2018 zrekonštruovaný a premiestnený na ulicu ČSA - hlavný ťah cez mesto(1969); pomenovanie ul. v Brezne, Bratislave

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 107 - farnosť Radvaň; pokrstený ako Sámuel Emil Szekurisz

Kategória:Slovenské vojenské osobnosti
Kategória:Osobnosti SNP
Kategória:Osobnosti z Banskej Bystrice
Kategória:Osobnosti z Radvane
Kategória:Nositelia Radu Slovenského národného povstania
Adolf Šelmec

**Adolf Šelmec**, pôvodne **Schweiner** (* 25. september 1881, Zvolen - † 20. január 1979, Bratislava) bol  pedagóg, verejný činiteľ.

## Rodina
* otec Juraj Schweiner
* matka Otília rod. Tauferová 

## Životopis
Študoval na gymnáziu v Banskej Bystrici a na univerzite v Budapešti, kde roku 1910 získal diplom stredošk. učiteľa.  Pôsobil ako učiteľ dejepisu, zemepisu a lat. na gymnáziách v Levoči, Košiciach a v Bratislave. Ako dôstojník rak.-uh. armády  padol do rus. zajatia, 1918 redaktor novín Golos Samarkanda, od 1919 redaktor a šéfredaktor novín Turkestanskije Izvestija, 1922 sa vrátil do Československa. Prívrženec Republikánskej strany poľnohosp. a maloroľ. ľudu, predseda krajskej  org. Združenia úradníkov Republikánskej strany, signatár žilinskej dohody (1938). Senátor NZ. Autor článkov v slov., maď., ukraj. a rus. novinách a časopisoch.

## Literatúra
* Slovenský biografický slovník

## Externé odkazy
* 

Kategória:Slovenskí stredoškolskí pedagógovia
Kategória:Slovenskí novinári
Kategória:Slovenskí politici
Kategória:Osobnosti zo Zvolena
Kategória:Senátori Národného zhromaždenia (Česko-Slovensko, 1920 – 1939)
Kategória:Politici HSĽS
Jozef Šembera

**Jozef Šembera** (Schembera) (* 17. jún 1788, Harmanec – † 23. apríl 1850, Nitra) bol rímskokatolícky kňaz, pedagóg a cenzor.

## Životopis
R. 1811 vstupil do piaristickej rehole, 1817 vysvätený za kňaza. Po štúdiách teológie prof. na piaristickom gymn. v Nitre, riaditeľ gymnázia v Kecskeméte, zástupca riad. teol. seminára v Prievidzi, do 1850 zástupca riad. rehoľného domu piaristov Prievidzi, v Nitre, naposledy konzultor provincie piaristov v Nitre. Cenzor kníh, zabránil vyd, antológie maď. rev. poézie, kt. pripravovali S. Pet2fi, M. Jókai a K. Ács. Autor latinskej ódy.

## Dielo
* Ode... patris Joannis Bapt. Grosser..., Ostrihom roku 1837

## Literatúra
* Slovenský biografický slovník

## Externé odkazy
* 

Kategória:Osobnosti z Harmanca
Ervín Semian

**Ervín Semian** (* 24. január 1921, Devičie – † 20. december 1965, Bratislava) bol slovenský maliar (umelec).

## Rodina
* otec Michal Semian
* matka Jolana rod. Hurtayová 

## Životopis
Absolvoval štátne reálne gymnázium, v roku 19391943 mimoriadny poslucháč na oddelení kreslenia a maľby SVŠT v Bratislave. Výtvarný redaktor denníka Pravda, 19571958 inštruktor výtvarných krúžkov ĽUT pre Banskobystrický kraj. Umelecký inšpektor SNR pre školstvo a kultúru. Príslušník skupiny nadrealistov. Autor figurálnych kresieb a ilustrátor. V rkp. zanechal niekoľko zápisníkov myšlienok a úvah, postrehov a udalostí. Roku 1945 zakladajúci člen skupiny 29. augusta, od roku 1945 člen ZSVU. Jeho diela sú v zbierkach SNG v Bratislave a v súkromnom majetku.

## Literatúra
* Kto bol kto v histórii Banskej Bystrice 12552000

## Externé odkazy
* 
* 

Kategória:Slovenskí maliari
Kategória:Osobnosti z Devičia
Juraj Senický-Bohuš

**Juraj Senický-Bohuš** (*  1687, Banská Bystrica - † 22. máj 1722, Kežmarok) bol  pedagóg, prírodovedec.

## Životopis
Študoval v Banskej Bystrici. Konrektor školy v Banskej Štiavnici. Autor zemepisno-historického popisu Spišskej stolice, práce o Demänovskej jaskyni, ktorú vydal Matej Bel v diele Hungariae antiquae... (1723).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Kategória:Narodenia v 1687
Kategória:Úmrtia v 1722
Ľudovít Štefan Šenšel

**Ľudovít Štefan Šenšel** (* 13. apríl 1888, Očová - † 22. júl 1956, Liptovský Mikuláš) bol evanjelický kňaz, redaktor, publicista, cirkevný hodnostár, verejný činiteľ. Pseudonym: Redaktor, Zodpovedný redaktor

## Rodina
* otec Štefan Šenšel
* matka Ľudmila rod. Izáková 

## Životopis
Pochádzal z učiteľskej rodiny. Študoval na gymnáziu v Banskej Bystrici, maturoval v Soproni, tam absolvoval i teológiu (1910), ktorú si prehĺbil študijnými pobytmi na univerzitách v Lipsku (1910) a Edinburgu, kde bol spolu s → M. Rázusom štipendistom  S. Watsona (1910-1912). Evanjelický kaplán, neskôr farár v Liptovskej Porúbke (1914-1956). Popredný kazateľský liturg, liptovský senior  (1930-1956), dištrikuálny a generálny presbyter, podpredseda synody (1939), vedúci komisií, ktoré zostavovali prídavky slovenských duchovných piesní k Zpěvníku evanjelickému a Tranosciu. Správca a predseda spolku Tranoscius. Jeden zo zakladateľov časopisu Tvorba, redaktor Cirkevných listov, Tranovského kalendára, predseda Hurbanovej evanjelickej literárnej spoločnosti, v ktorej vychádzali diela z oblasti literárnych, kultúrnych a cirkevných dejín. Učiteľ na ľudovej škole v Liptovskej Porúbke, profesor na Hodžovom gymnáziu v Liptovskom Mikuláši. Autor Slovenskej štylistiky. Činný v Jazykovednom odbore Matice slovenskej, ktorú musel z politických dôvodov opustiť. Zaslúžil  sa o spracovanie učebníc náboženstva pre ľudové a učňovské školy. Po nástupe komunizmu bol zo všetkých funkcií vylúčený. Podpredseda Rázusovej SNS, jej zástupca v Krajinskom zastupiteľstve. Spoluorganizátor občianskeho protifašistického odboja,  predseda ilegálneho revolučného národného výboru (RNV) v Liptovskej Porúbke, okresného RNV v Liptovskom Mikuláši, nekompromisný v odboji proti politike Slovenského štátu. Funkcionár demokratickej strany (po roku 1945), ktorú zastupoval ako poslanec v Slovenskej národnej rade (od roku 1945) až do odvolania akčným výborom DS (1948).

## Ocenenie
* Roku 1945 vyznamenaný Čs. vojnovým krížom 1939, 1946 Za zásluhy I.st.

## Literatúra
* Slovenský biografický slovník
* Evanjelici v dejinách slovenskej kultúry
*Slovenská štylistika

## Externé odkazy
* 

Kategória:Slovenskí evanjelickí kňazi
Štefan Šenšel

**Štefan Šenšel** (* 18. december 1853, Banská Bystrica - † 27. júl 1946, Martin) bol  slovenský evanjelický kňaz, pedagóg a verejný činiteľ.

Jeho syn Štefan Ľudovít Šenšel
* dcéra Anna Šenšelová

## Životopis
Základné vzdelanie získal v Banskej Bystrici. Študoval na gymnáziu v Banskej Bystrici a na Učiteľskom ústave v Lučenci. Vychovávateľ v rod. Jesenských (od roku1873) v Košťanoch nad Turcom, učiteľ v Ponikách, v Očovej (1877-1906). Pre  národnobuditeľskú prácu obvinený z panslavizmu, za nár. cítenie uhorskou štátnou správou prenasledovaný a predčasne penzionovaný. Pracovník potravinového spolku v Dačovom Lome (od roku 1906), verejný notár vo Zvolenskej Slatine (1919- 1925).

## Literatúra
* Evanjelici v dejinách slovenskej kultúry

## Externé odkazy
* 

Kategória:Slovenskí evanjelickí kňazi
Kategória:Narodenia v 1853
Kategória:Úmrtia v 1946
Kategória:Pochovaní na Národnom cintoríne v Martine
Gabriel Serdaheli (1660)

**Gabriel Serdaheli** (Szerdahelyi de Nyitraszerdahely) (* 20. september 1660, Mukačevo – † 24. január 1726, Košice) bol teológ, vysokoškolský pedagóg, náboženský spisovateľ, rímskokatolícky kňaz a jezuita šľachtického pôvodu.

## Životopis
Pochádzal zo šľachtickej rodiny Szerdahelyi de Nyitraszerdahely. Roku 1680 vstúpil do jezuitskej rehole, študoval v Trenčíne a na rehoľných univerzitách,  magister filozofie, ThDr. Univerzitný profesor v Grazi, Trnave a vo Viedni. Prednášal filozofiu, teológiu, kazuistiku, kánonické právo a apologetiku. V Banskej Bystrici pôsobil ako inštruktor tretej probácie a špirituálu (1714). Autor početných teologických a filozofických spisov, polemických protireformačných prác a topografického diela o uhorských mestách, *Topographia Panoniensis* zostala v rukopise.

## Literatúra
* Slovenský biografický slovník

## Externé odkazy
* 

Kategória:Osobnosti z Mukačeva
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Kategória:Slovenskí teológovia
Kategória:Slovenskí rímskokatolícki kňazi
Kategória:Slovenskí náboženskí spisovatelia
Kategória:Slovenskí vysokoškolskí pedagógovia
Kategória:Jezuiti
Jozef Šestáky

**Jozef Šestáky** (Schesztáky, Schestaky) (* 15. august 1750, Ružomberok – † 2. január 1823, Banská Bystrica) bol slovenský rímskokatolícky kňaz a kanonik.

## Životopis
Študoval na piaristickom gymnáziu v Ružomberku, v Ezstergome, Pécsi a v Egri, teológiu v gen. kolégiu v Trnave, bakalár filozofie a teológie. Po vysvätení za kňaza, rokuk. kaplán, neskôr farár v Kamenci pod Vtáčnikom, dekan-farár v Oslanoch,  od roku 1810 pôsobil v Banskej Bystrici. Katedrálny kanonik (od 1819), kanonik-kustód (1820) v Banskej Bystrici. Bernolákovec, člen Slov. učeného tovarišstva (od 1795). Autor autobiografickej básne v lat. hexametroch.

## Literatúra
* *[[Slovenský biografický slovník]]*
* ŠESTÁKY, Jozef. In: 

## Externé odkazy
* 

Kategória:Slovenskí rímskokatolícki kňazi
Kategória:Osobnosti z Ružomberka
František Setnička

**František Setnička** (* 17. apríl 1910, Kbelov  † 9. apríl 1998, Zvolen) bol vysokoškolský pedagóg a konštruktér.

## Životopis
Pôsobil ako vysokoškolský pedagóg, rektor VŠLD vo Zvolene (1969-1971). Podieľal sa na industrializácii drevárskeho priemyslu na Slovensku, vypracoval koncepciu rozvojových smerov v oblasti energetických technológií spracovania dreva. Iniciátor vytvorenia n.p. Smrečina Banská Bystrica, zastával funkciu dočasného riaditeľa a hlavného inžiniera (1951-1955). Autor vysokoškolskej učebnice, učebných textov, pôvodných vedeckých a odborných prác. Spolupracoval s redakciou časopisu *Drevo*.

## Literatúra
* Kto bol kto v histórii Banskej Bystrice 12552000

## Externé odkazy
* 

Setnička, František
Setnička, František
Pavol Severini

**Pavol Severini** (Szeverini) (*  1675, Dolná Strehová - †  1749, Hronsek) bol evanjelický kňaz, náboženský spisovateľ.

## Rodina
* otec Matej Severini
* matka Katarína rod. Černáková

## Životopis
Študoval v Banskej Bystrici (1697 a neskôr), v Kremnici, v Győru a i. Učiteľ v Krupine neskôr evanjelický kňaz v roku 1710-1747 v Hronseku, kde sa 1725 zaslúžil o výstavbu dreveného artikulárneho kostola, 1743 kandidoval na funkciu superintentanta.

Prívrženec lutherskej ortodoxie, nábožensky prenasledovaný. Autor protipietisticky zameraného spisu. Spolupracoval pri vydaní Tranovského kancionálu, zostavil a vydal prvé domáce evanjelický pašie s lamentáciami. Písal v biblickej češtine.

## Dielo
* Collectanea antipietistica... B.m. roku 1741
* Libellus passionum lementationum... B. m. roku 1743; 2. vyd. Banská Bystrica roku 1784

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Narodenia v 1675
Kategória:Úmrtia v 1749
Kategória:Osobnosti z Dolnej Strehovej
Ján Sextius

**Ján Sextius** (Sexti, Sexty, Sixtus, Sixty, Šesták) (* Brezno? - † 5. jún 1684, Krupina) bol slovenský evanjelický kňaz a náboženský spisovateľ.

## Rodina
* otec Peter Sextius

## Životopis
Študoval v Prešove, roku 1654 na univerzite vo Wittenbergu. Po štúdiách diakon v Brezne, farár v Slovenskej Ľupči, 1661- 1673 a 1683-1684 ev. farár evanjelickej obce v Krupine. S nemeckým krupinským farárom Jánom Buriusom vydal Kritické pozorovania... proti spisu superintenta J. Lániho. Vydal filozofickú dišputu, zbierku duchovných piesní, príležitostnými veršami prispel, najmä v exile, do zbierok iných autorov. Z nemčiny prekladal evanjelické cirkevné piesne.

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Úmrtia 5. júna
Kategória:Úmrtia v 1684
Jozef Šebo (pedagóg)

**Jozef Šebo** (* 14. november 1919, Valaská – † 15. máj 2006, Banská Bystrica) bol slovenský pedagóg a kultúrno-osvetový pracovník.

## Životopis
Ľudovú školu navštevoval vo Valaskej, po skončení pokračoval v meštianskej škole v Brezne, študoval na Učiteľskom ústave v Banskej Bystrici, maturoval v roku 1940. Pôsobil ako učiteľ na Kordíkoch, od roku 1941 (s prestávkou vojny) až do júna 1953 keď sa uvoľnilo miesto v Tajove pôsobil na miestnej škole. V roku 1953-1957 učil na Cvičnej škole pri Pedagogickej škole pre vzdelanie učiteľov národných škôl v Banskej Bystrici, do dôchodku odišiel zo školy na Bakossovej ul. roku 1979. V obci Tajov bol obecným kronikárom, organistom, osvetárom, ale najmä divadelním ochotníkom. Svoju divadelnú dráhu odštartoval vo Valaskej najprv ako šepkár, naskôr ako herec, pokračoval v nej na Kordíkoch, kde už nacvičoval aj hry a recitácie s deťmi i dospelými. Priúčal sa aj režisérskej profesii. V roku 1946 založil Divadelný krúžok MOMS v Tajove. Odvtedy naštudoval vyše 100 divadelných hier, absolvoval množstvo divadelných prehliadok, získal vysoké ocenenia a uznania. Bol veľkým propagátorom diela významných osobností akými boli spisovateľ Jozef Gregor Tajovský a vynálezca bezdrôtovej telegrafie Jozef Murgaš. Zaslúžil sa o zriadenie Pamätného domu Jozefa Gregora Tajovského a Pamätnej izby Jozefa Murgaša v Tajove, ktorých bol pôvodným zakladateľom a od ich oficiálneho založenia v roku 1968 aj ich lektorom. 

## Dielo
**Drobné čriepky z bohatého života Jozefa Gregora Tajovského** - Čriepky z bohatého života spisovateľa - Jozef Gregor Tajovský - doplnené príspevkami, ktoré podávajú širší pohľad na jeho miesto v našej spoločnosti v skrátenom znení. Brožúra vydaná 18.októbra 2004, v deň výročia narodenia Jozefa Gregora Tajovského.

**Smidky môjho chlebíka** - Autobiografia napísaná na impulz dcéry J. G. Tajovského Dagmar Gregorovej-Prášilovej. Obsahuje príbehy, ktoré majú svoje čaro i šeď, víťazstvá i pády, radosti i sklamania, slzy šťastia i smútku, stretnutia a lúčenia. Takýmto príbehom je aj život Jozefa Šebu, ktorý zostal verný svojej filozofii "byť človekom a naveky ním aj zostať". Vydané v roku 2005.

## Externé odkazy
* 

Kategória:Slovenskí pedagógovia
Kategória:Osobnosti z Valaskej
Karol Sentiváni

náhľad|Rodový erb
**Karol Sentiváni** (staršie: Szentiványi, * 16. január 1802, Banská Bystrica† 26. január 1877, Budapešť) bol  politik, krajinský hodnostár, statkár a významný člen šľachtického rodu z Liptovského Jána.

Jeho otec bol Ladislav Sentiváni, matka Helena rod. Serdaheliová.

## Životopis
Študoval na gymnáziu v Pešti, právo na reform. akadémii v Sárospataku. Statkár na rodovom majetku, župan gemersko-malohontskej župy. Roku 1839 a 1847 vyslanec na uhorskom stavovskom sneme, prívrženec reformného hnutia uh. strednej šľachty a maď. revolúcie 1848-1849, vládny komisár v Sedmohradsku. Stúpenec maďarsko-rakúskeho vyrovnania. Poslanec uhorského snemu za Deákovu stranu, 1865 predseda poslaneckej snemovne.

## Dielo
* *Országgyűlesi beszéde*, Budapešť roku 1861

## Iné projekty

## Literatúra
* *[[Slovenský biografický slovník]]*

## Externé odkazy
* Záznam o narodení a krste v matrike riadok 35 - evanjelická cirkev Banská Bystrica; pokrstený ako Vilhelmus Carolus Szent-Ivány
* 

Kategória:Osobnosti z Banskej Bystrice
Kategória:Uhorskí politici
Kategória:Poslanci uhorského snemu narodení na území dnešného Slovenska
Kategória:Príslušníci zemianskeho stavu
Kategória:Uhorskí šľachtici
Kategória:Slovenskí šľachtici
Kategória:Krajinskí hodnostári
Ferdinand Sigotský

**Ferdinand Sigotský** (* 15. marec 1902, Považská Bystrica-Orlové - † 29. marec 1987, Bratislava) bol  lesný inžinier.

## Rodina
* otec Jozef Sigotský
* matka Jozefína rod. Štefancová

## Životopis
Študoval na reálnom gymnáziu v Trenčíne, na lesníckom odbore ČVUT v Prahe, roku 1926 Ing. Pracovník lesných správ a podnikov, Povereníctva lesov a drevárskeho priemyslu v Bratislave. V roku 1944-1949 inšpektor pestovateľskej činnosti pre  horehronské lesné správy na Riaditeľstve Štátnych lesov a majetkov v Banskej Bystrici. Špecializoval sa na obnovu a pestovanie lesov. Autor odborných príručiek a článkov.

## Dielo
* Ako zalesňovať, Bratislava roku 1950
* Lesné škôlky, Bratislava roku 1951
* Prevody nízkych lesov, Bratislava roku 1953 (spoluautor) 

## Literatúra
* Slovenský biografický slovník

## Externé odkazy
* 

Kategória:Slovenskí lesní inžinieri
Kategória:Absolventi Českého vysokého učení technického
Kategória:Osobnosti z Považskej Bystrice
Bystrík Šikula

**Bystrík Šikula** (* 20. september 1956, Podbrezová) je slovenský spisovateľ a literárny kritik.

## Životopis
V roku 19731974 študoval na Strednej priemyselnej škole strojníckej v Brezne, 19741976 na gymnáziu v Modre, 19761980 slovenčinu a hudobnú výchovu na Pedagogickej fakiltu UK v Trnave. V roku 19811989 redaktor a editor vo vydavateľstve Smena, 19891990 odborný pracovník Ústavu umeleckej kritiky a divadelnej dokumentácie, 19901991 redaktor vo vydavateľstve Mladé letá, 19911993 učiteľ na SZŠ v Modre, od 1993 redaktor Slov. pohľadov. Venuje sa najmä literárnej kritike. Recenzie uverejňuje od 80 rokov takmer vo všetkých literárnych časopisoch, zväčša o próze svojich rovesníkov. Napísal rozsiahlu postmodernistickú prózu a novelu. Píše kratšie prozaické útvary, spolupracuje s rozhlasom a televíziou.

## Dielo
* Premeny ohňa – Generačné portréty 1 (spolu B. Bodaczom) (1997)
* Skrytá galéria – Generačné portréty 2 (spolu s B. Bodaczom) (1998)
* Čas na poviedku (1998) 
* Objatia mŕtvych otcov (2001)
* Vôňa santalového dreva (2004)
* Kvet medzi priepasťami (2020) - román

## Referencie

## Literatúra
* Slovenský literárny kalendár

## Externé odkazy
* 

Kategória:Osobnosti z Podbrezovej
Kategória:Slovenskí spisovatelia
Kategória:Slovenskí literárni kritici
Kategória:Absolventi Pedagogickej fakulty Univerzity Komenského v Bratislave
Ján Šikura

**Ján Štefan Šikura** (* 28. december 1898, Mošovce – † 31. január 1945, Martin) bol slovenský historik a stredoškolský pedagóg.

## Životopis
Jeho otec bol Štefan Šikura a matka Alžbeta rod. Košíková. Po štúdiu na gymnáziu v Banskej Bystrici získal titul doktor filozofie na Karlovej univerzite v Prahe. Učil na gymnáziách v Žiline a v Martine (od 1925), kde bol zároveň kustódom numizmatického oddelenia Slovenského národného múzea. Venoval sa výskumu histórie Turca, najvýznamnejšou prácou sú jeho *Miestopisné dejiny Turca*. V SNM založil a viedol numizmatický kabinet, skatalogizoval numizmatické zbierky. Zhromaždil vzácne rukopisy v origináloch i odpisoch (napr. odpis listu Martina Luthera Františkovi Révajovi z roku 1539). Písal mnohé obecné kroniky.

Počas 2. svetovej vojny sa zúčastnil protifašistického odboja a Slovenského národného povstania, bol členom Revolučného národného výboru v Martine, v decembri 1944 bol fašistami väznený.

Je pochovaný v Martine na Národnom cintoríne. Na jeho počesť je pomenovaná ulica v Martine.

## Pamiatky
* hrob s náhrobníkom na Národnom cintoríne
* rukopisná pozostalosť a fotodokumentačný materiál v Literárnom archíve Matice slovenskej
* ulica v meste Martin

## Dielo
* *Ján Jiskra na Slovensku* (doktorská dizertácia) (Praha, 1930)
* *Miestopisné dejiny Turca* (Bratislava, 1944)

## Referencie

## Literatúra
* Slovenský biografický slovník
* Evanjelici v dejinách slovenskej kultúry

## Externé odkazy
* 

Kategória:Slovenskí historici
Kategória:Osobnosti SNP
Kategória:Slovenskí stredoškolskí pedagógovia
Kategória:Pochovaní na Národnom cintoríne v Martine
Kategória:Osobnosti z Mošoviec
Ľudovít Silvay

**Ľudovít Silvay** (Szilvay) (*   Slovensko) bol poľnohospodársky odborník.

## Životopis
Pochádzal pravdepodobne z Trenčianskej stolice. Pôsobil ako správca majetkov baróna A. Radvanského v Banskej Bystrici. Roku 1875 uskutočnil prvé pokusné kríženie pšenice. Získal medailu za stroj na čistenie ďatelinového semena.

## Literatúra
* Slovenský biografický slovník

## Externé odkazy
*
Anton Šíma

**Anton Šíma** (* 19. október 1908, Mojmírovce – † 29. marec 1976, Bratislava) bol vysokoškolský pedagóg a geograf.

## Rodina
* otec Ján Šíma
* matka Mária rod. Navrathová 

## Životopis
Študoval na Učiteľskom ústave v Košiciach, 1928 maturoval. V Bratislave externe absolvoval vysokoškolské štúdium zemepisu a dejepisu (1943) a RNDr. (1944). Habilitovaný za doc. v roku 1950 doc. 
Pôsobil ako učiteľ, v roku 19361937 na cvičnej škole Učiteľského ústavu v Banskej Bystrici a  priemyslovke v Bratislave 19361946. Tu od roku 1946 pôsobil na Vysokej škole obchodnej. V rokoch 19521958 bol prvým vedúcim Katedry ekonomickej geografie Fakulty geologicko-geografických vied (FGGV) UK. Vo vedecko-výskumnej práci sa zameral na lokalitu Vysokých Tatier a Žitného ostrova. Autor vysokošk. textov pre poslucháčov geografie, z češtiny prel. a upravil stredoškolskú učebnicu  Hospodárskeho  zemepisu. (1954), hlavný redaktor Geografického časopisu (19531954).
V roku 1958 sa stal knihovníkom a v roku 1959 z vysokej školy odišiel a až do penzionovania pôsobil ako učiteľ na strednej škole.

## Literatúra
* ŠÍMA, Anton. In: 
* Bartl, J. et al.(1992). Päťdesiat rokov Prírodovedeckej fakulty Univerzity Komenského. Bratislava (Univerzita Komenského). 344 s. (ISBN 80-223-0250-3)
* Lukniš, Michal (1976). Za docentom RNDr. Antonom Šímom. Geografický časopis, 28, č. 3. Bratislava: SAV. s. 248-249

## Externé odkazy
* 

Kategória:Slovenskí vysokoškolskí pedagógovia
Kategória:Osobnosti z Mojmíroviec
Kategória:Slovenskí stredoškolskí pedagógovia
Jozef Šimčisko

**Jozef Šimčisko** (* 5. máj 1905, Příbor – † 16. november 1984, Bratislava) bol slovenský banský odborník, vysokoškolský pedagóg.

## Rodina
* otec Ján Šimčisko
* matka Anna Šimčisková
* manželka Viera rod. Stará 
* dcéra Magda, synovia Ján a Igor

## Životopis
Pôsobil ako riadiaci pracovník banských podnikov na Slovensku, vedúci Revírneho banského úradu a banského inšpektorátu v Banskej Bystrici (19341940). Venoval sa bezpečnosti a ochrane zdravia pri práci, banskej doprave, banskému a pracovnému právu. Vypracoval projekt znárodnenia baní a hút na Slovensku. Pričinil sa o vznik Baníckej fakulty Vysokej školy technickej v Košiciach, na ktorej pôsobil. Autor vysokoškolských učebných textov. Prekladal odbornú literatúru z ruštiny. Jeden zo zakladateľov, podpredseda neskôr predseda Lyžiarskeho zboru Klubu slovenských turistov a lyžiarov v Banskej Bystrici (od 25. januára 1939), organizátor a člen organizačných výborov lyžiarskych podujatí v Banskej Bystrici. Nositeľ viacerých vyznamenaní.

## Dielo
* *[[Banícky terminologický slovník]]*, Bratislava roku 1955 (spoluautor)
* *Banícky almanach 1967*, Košice 1967 (spoluautor)

## Literatúra
* Slovenský biografický slovník

## Externé odkazy
* 

Kategória:Slovenskí banskí odborníci
Kategória:Slovenskí športoví funkcionári
Kategória:Vyučujúci na Technickej univerzite v Košiciach
Peter Sextius (cirkevný hodnostár)

**Peter Sextius** (Šesták, Seszták, Sexty) (* Slavošovce?† 1634) bol slovenský evanjelický kňaz a cirkevný hodnostár.

## Rodina
* syn: Peter Sextius

## Životopis
Do roku 1595 študoval v Prahe. Od roku 1595 evanjelický kňaz, notár, konsenior a okolo 1620 senior gemerského bratstva, od roku 1623 superintendant banského okolia, farár v Brezne. Roku 1620 vyslanec na sneme v Banskej Bystrici.

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Superintendenti
Kategória:Narodenia v 16. storočí
Kategória:Úmrtia v 1634
Kategória:Osobnosti zo Slavošoviec
Ján Siakeľ

**Ján Siakeľ** (* 1. január 1920, Sučany - † január 1945, pravdepodobne Nemecká) bol slovenský redaktor a protifašistický bojovník.

## Rodina
* otec Ján Siakeľ
* matka Anna rod. Zurianová 

## Životopis
Študoval na gymnáziu v Martine, obchodnej akadémii v Martine, kde roku 1939 maturoval. Bankový úradník, neskôr redaktor  Národných novín v Martine, 9. september 1944-25. októbra 1945 denníka Pravda v Banskej Bystrici. Účastník protifašistického odboja a SNP, po ústupe SNP do hôr partizán, zatknutý fašistami a pravdepodobne popravený vo vápenke v Nemeckej.

## Ocenenie
* Roku 1946 vyznamenaný Radom SNP II.tr. in memoriam

## Literatúra
* Slovenský biografický slovník

## Externé odkazy
* 

Siakeľ, Ján
Siakeľ, Ján
Siakeľ, Ján
Kategória:Osobnosti zo Sučian
Fridrich Daniel Šimko

**Fridrich Daniel Šimko** (* 5. apríl 1796, Podlužany – † 1. december 1867, Bratislava) bol slovenský teológ, vysokoškolský pedagóg.

## Životopis
Jeho otec bol Štefan Šimko a matka Mária Kristína rod. Hoffmannová. Študoval v Uhrovci, v Banskej Bystrici, v Šoproni, na evanjelický lýceu v Bratislave a na teologickej fakulte vo Viedni, 1853 doktor teológie. V rokoch 18261864 prednášal protestantskú teológiu na univerzite vo Viedni. Vlastnil rozsiahlu zbierku starožitností (asi 1 000 predmetov a 11 000 mincí) a kníh (12 584 zväzkov), ktorá obsahovala množstvo egyptských starožitností. Zbierky odkázal evanjelickému lýceu v Bratislave. Publikačne činný, venoval sa teológii, numizmatike a archeológii. Roku 18511852 a 18601862 dekan teologickej fakulty vo Viedni.

## Literatúra
* Slovenský biografický slovník

## Externé odkazy
* 
*Záznam o narodení a krste v matrike – evanjelická farnosť Podlužany; pokrstený ako Fridericus Daniel Schimko

Kategória:Slovenskí vysokoškolskí pedagógovia
Kategória:Slovenskí teológovia
Kategória:Slovenskí zberatelia
Kategória:Osobnosti z Podlužian (okres Bánovce nad Bebravou)
Gustáv Šimkovič

**Gustáv Šimkovič** (* 23. august 1879, Banská Bystrica – † 1. jún 1964, Zvolen) bol slovenský hudobný pedagóg, zbormajster a hudobný skladateľ.

## Rodina
* otec Juraj Šimkovič
* matka Anna rod. Gaisbergová 

## Životopis
Ľud. školu navštevoval a štud. na gymnáziu v Banskej Bystrici, potom na evanjelický lýceu v Banskej Štiavnici, 1898 dosiahol  učit. diplom, 1904 skončil štúdium kompozície na Somogyiho konzervatória v Budapešti. Správca chóru evanjelický cirkvi a mestskej  hudobnej školy vo Zvolene. Organizátor verejného života, člen mestského zastupiteľstva, predseda Meštianskeho spolku. Autor mnohých vokálnych a inštrumentálnych, cirk. skladieb, melodrám na biblické námety i skladieb pre deti  ( v rkp.).  Jeho pozostalosť je uložená v LHM v Banskej Bystrici.

## Literatúra
* Slovenský biografický slovník

## Externé odkazy
* 

Kategória:Slovenskí hudobní skladatelia
Kategória:Slovenskí hudobní pedagógovia
Kategória:Osobnosti z Banskej Bystrice
Ján Šimkovic (ekonóm)

**Ján Šimkovic** (* 2. apríl 1930, Bratislava† 27. september 2014, Bratislava) je slovenský ekonóm a vysokoškolský pedagóg.

## Životopis
V roku 19491950 študoval na Právnickej fak. UK v Bratislave. Pri politických previerkach bol zo štúdií vylúčený. V roku 1958 ukončil štúdium financií a úveru na VŠE v Bratislave, 1964 CSc., 1968 doc., 1991 prof. Pôsobil v Št. banke Československa vo finančno-hospodárskej praxi (19501961). od roku 1962 v školstve ako pedagogický pracovník (3 roky vo výskume) na VŠE v Bratislave, vo Výskumnom ústave oblastného plánovania v Bratislave ako vedúci výskumného odd., od roku 1991 bol pedagogickým pracovníkom na CHTF STU v Bratislave a od októbra 1995 na čiastočný úväzok na Fakulte financií UMB v Banskej Bystrici, od decembra 1997 tu pôsobil na plný úväzok. Pedagogickú činnosť v národohospodárskej oblasti zameriaval na poznatky z bilancovania hospodárskych procesov národnými účtami a Input-Output analýzou, v podnikovo- hospodárskej oblasti na poznatky z manažmentu, logistiky a podnikového hospodárstva. Zaslúžil sa o zavedenie nových predmetov v odbore ekonomicko-matematické výpočty. Je autorom a spoluautorom odborných publikácií, vysokoškolských učebníc a skrípt, vedeckých monografií, vedeckých štúdií v domácich a zahraničných periodikách. Venoval sa prekladateľskej činnosti odborných kníh z anglického, nemeckého a francúzskeho jazyka.

## Dielo
* Analýza medziodvetvových vzťahov a štruktúrne modely, Bratislava roku 1974, 1976
* Modelovanie národohospodárskych procesov, Bratislava roku 1981 (spoluaut.)
* Optimálne programovanie, Bratislava roku 1983
* Systémové modelovanie v ekonómnii, Bratislava roku 1987 (spoluaut.)
* Systémové modelovanie. Zbierka prípadových štúdií, Bratislava roku 1988 (spoluaut.)]
* Financovanie podnikania, účelový učebný text, Bratislava roku 1992
* Štúdia z národohospodárskeho kolobehu. Ucelený príklad. Účelový učebný text, Bratislava roku 1993

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Osobnosti z Bratislavy
Kategória:Slovenskí vysokoškolskí pedagógovia
Kategória:Slovenskí ekonómovia
Kategória:Absolventi Ekonomickej fakulty Univerzity Mateja Bela v Banskej Bystrici
Kategória:Vyučujúci na Fakulte chemickej a potravinárskej technológie Slovenskej technickej univerzity v Bratislave
Kategória:Vyučujúci na Ekonomickej fakulte Univerzity Mateja Bela v Banskej Bystrici
Ladislav Šimon (básnik)

**Ladislav Šimon** (* 6. apríl 1938, Banská Bystrica) je básnik, germanista, prekladateľ.

Jeho sestra je Brigita Šimonová.

## Životopis
V roku 1952-1955 študoval na Jedenásťročnej strednej škole v Banskej Bystrici, 1955-1959 slovenčinu a nemčinu na Vysokej škole pedagogickej v Bratislave. Sprvu riaditeľ Strednej školy pre spoločné stravovanie v Brezne, od 1968 vysokoškolský pedagóg na Filozofickej fakulte UPJŠ v Prešove (teraz Prešovská univerzita). Časopisecky začal publikovať ako študent v Mladej tvorbe. Je autorom občianskej lyriky s citlivým a umelecky vycibreným výrazom, v ktorom sa vyjadruje k základným  problémom človeka. Venuje sa prekladaniu básnických, prozaických a literárnoteoretických textov z nemčiny a poľštiny, problematike expresionizmu v nemeckej literatúre, recepcii nemeckej literatúry na Slovensku. Spolueditor almanachov autorov Stredoslovenského kraja, monografie o Brezne, v ktorej napísal kapitolu o ochotníckom divadle. Je autorom rozhlasových hier, rozhlasových poviedok a televízneho scenára o Františkovi Švantnerovi. Ako textár zložil desiatky textov populárnych piesní, písal aj texty pre detský spevácky zbor Prešovčatá.

## Dielo
* Dýchanie (1965)
* S kvapkou dúhy (1981)
* Brezno sedemstoročné (1965)
* Studia litteraria (1973)

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí básnici
Kategória:Germanisti
Kategória:Slovenskí prekladatelia
Kategória:Súrodenci v literatúre
Kategória:Laureáti Ceny Jána Hollého
Kategória:Osobnosti z Banskej Bystrice
Pavel Simonides

**Pavel Simonides** (*  1684, Banská Bystrica-Radvaň  † 12. jún 1736, Banská Bystrica) bol rektor a náboženský spisovateľ.

## Rodina
* otec: Ján Simonides
* matka: Katarína rod. Machnerová

## Životopis
Od roku 1704 študoval vo Wittenbergu. Od roku 1709 konrektor, 1715-1736 rektor v Banskej Bystrici. Vo Wittenbergu vydal rozpravu o nepretržitosti evanjelickej cirkvi, publikoval svadobnú reč a pozdravné verše v dielach iných autorov.

## Dielo
* *De perpertvite ecclesiae evangelicae*, Wittenberg, 1708

## Literatúra
* *[[Slovenský biografický slovník]]*

## Externé odkazy
* 

Kategória:Narodenia v 1684
Kategória:Úmrtia v 1736
Kategória:Slovenskí náboženskí spisovatelia
Brigita Šimonová

**Brigita Šimonová** (* 6. január 1942, Banská Bystrica) je vysokoškolská pedagogička, literárna historička, sestra Ladislava Šimona.

## Životopis
V roku 1956-1959 študovala na Jedenásťročnej strednej škole v Banskej Bystrici, 1959-1964 na Filozofickej fakulte UPJŠ (teraz  Prešovská univerzita) v Prešove. Stredoškolská profesorka v Rožňave, na SPŠJM v Banskej Bystrici, od roku 1973 vysokoškolská pedagogička na Pedagogickej fakulte UMB v Banskej Bystrici. Venuje sa literatúre pre deti a mládež, najmä problematike rozprávky, vyučovania literatúry a metodike. Autorka štúdií.

## Dielo
* Reflexie o rozprávke (1994)
* Literatúra v etickej výchove (1994)
* Slovenská literatúra pre deti a mládež (1997)
* O tvorivosti v literárnej výchove na 1. st. ZŠ (2000)

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí univerzitní profesori
Kategória:Slovenskí literárni historici
Kategória:Slovenskí autori náučnej literatúry
Kategória:Osobnosti z Banskej Bystrice
Kategória:Súrodenci v literatúre
Ľudmila Šinalová-Kopecká

**Ľudmila Šinalová-Kopecká** (* 14. október 1954, Beňuš) je slovenská spisovateľka pre deti a pedagogička.

## Životopis
Po maturite na Strednej všeobecnovzdelávacej škole v Banskej Bystrici absolvovala roku 1978 štúdium na Filozofickej fakulty UK v Bratislave. V roku 1978 – 1992 pôsobila ako učiteľka na Strednom odbornom učilišti služieb a Strednom obchodnom  učilišti, od 1992 je pedagogičkou na Obchodnej akadémii v Banskej Bystrici. Debutovala knihou Strom splnených želaní (1993), inšpirovanou motívmi indických rozprávok. V zbierke rozprávok Jahodníček a iné rozprávky (2000) uplatnila  metaforické obrazy z reálneho života, zmmysel pre poéziu, humor a vtipné novotvary. Poviedky a rozprávky publikuje aj časopisecky (Život, Smer a i.).

## Literatúra
* Výstrižkový fond

## Externé odkazy
* 

Kategória:Slovenskí spisovatelia pre deti a mládež
Kategória:Osobnosti z Beňuša
Ján Sinapius-Horčička

**Ján Sinapius-Horčička** (Hospinianus, Synapius) (* 1. november 1625, Oravský Podzámok - † 6. august 1682, Halle, Nemecko) bol  evanjelický kňaz a spisovateľ.

## Rodina
* otec Michal Sinapius-Horčička
* matka Barbora rod. Lycinová
* brat Daniel Sinapius-Horčička

## Životopis
Študoval vo Wittenbergu. Rektor školy v Hlohovci (1649), farár v Skalici, vo Veličnej, v Trenčíne, v Brezne (1668-1669) a v Hlohovci od roku 1672 senior dolnotrenčianskej župy. Prenasledovaný pre vieru, musel opustiť Uhorsko. Žil v Nemecku,  kde umrel počas morovej epidémie. Autor lat., najmä príležitostnej poézie, lat. učebnice protestantského náboženstva pre študentov teológie v Uhorsku Parva schola (Skalica, roku 1658).

## Literatúra
* SINAPIUS-HORČIČKA, Ján. In: 
* *Evanjelici v dejinách slovenskej kultúry*

## Externé odkazy
* 

Kategória:Slovenskí evanjelickí kňazi
Kategória:Slovenskí spisovatelia
Kategória:Osobnosti z Oravského Podzámku
Armin Singer

**Armin Singer** (* 6. júl 1905, Kremnička alebo Nemecká – † 5. november 1944, Slovensko) bol slovenský právnik.

## Životopis
Bol právnikom v Banskej Bystrici. Počas 2. svet.vojny rasovo prenasledovaný, obeť fašistického teroru. Po potlačení SNP zaistený nemeckými bezpečnostnými orgánmi (2.alebo 5. novembra 1944), väznený a popravený v Kremničke alebo Nemeckej.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí právnici
Kategória:Osobnosti z Banskej Bystrice
Jakub Singer

**Jakub Singer** (* Slovensko) bol kníhtlačiar.

## Životopis
Kníhkupec v Banskej Bystrici. Založil tlačiareň v Banskej Bystrici (1887), jeho spoločníkom (1894-1897) bol Móric Sonnenfeld, vydávali maďarské noviny v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí remeselníci
Kategória:Kníhtlačiari
Leopold Singer

**Leopold Singer** (* 12. júl 1875, Nemecká – † 9. január 1945, Slovensko) bol právnik.

## Životopis
Právnik v Banskej Bystrici. Rasovo prenasledovaný, obeť fašistického teroru. Po potlačení SNP zaistený (27. novembra 1944), väznený a popravený v Nemeckej.

## Literatúra
* Kto bol kto v histórii Banskej Bystrice 1255 – 2000

## Externé odkazy
* 

Kategória:Osobnosti z Nemeckej
Kategória:Uhorskí právnici
Pavol Šingler

**Pavol Šingler** (* 8. január 1910, Tisovec – † 5. jún 1973, Banská Bystrica) bol slovenský verejný činiteľ, politický pracovník, funkcionár KSČ.

## Rodina
* otec Ján Šingler
* matka Anna rod. Manicová 

## Životopis
Funkcionár KSS a KSČ, sprvu stolár-živnostník v Tisovci, od roku 19491951 a 19561960 vedúci odd. KV KSS v Banskej Bystrici, 19511956 vedúci odboru ÚV KSS v Bratislave a 19601966 ved. taj. ZČSSP, 19661971 OV ZČSSP v Banskej Bystrici. Účastník protifašistického hnutia, spolupracovník 5. ileg. ÚV KSS. Počas SNP príslušník 1. čs. armády na Slovensku. Realizoval politiku KSČ na stred. Slovensku. Nositeľ viacerých vyznamenaní.

## Literatúra
* Slovenský biografický slovník

## Externé odkazy
* 

Kategória:Osobnosti z Tisovca
Mikuláš Šinglovič

**Mikuláš Šinglovič** (* 4. december 1916, Torrington – † 22. august 1995, Trnava) bol  dôstojník, vojenský letec.

## Životopis
Dôstojník letectva, plukovník česko-slovenskej armády a ČSĽA. Účastník protifašistického odboja. Veliteľ kombinovanej letky, neskôr letiska Tri Duby a veliteľ bojovej letky 1. čs. zmiešanej leteckej divízie v ZSSR. Nositeľ viacerých vyznamenaní. Mestský národný výbor v Banskej Bystrici mu udelil titul čestný občan Banskej Bystrice (1990).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1916
Kategória:Úmrtia v 1995
Kategória:Slovenskí letci
Michal Sinovic

**Michal Sinovic** (Sinovicz, Szinovicz, Synovic, Szinowitz) (* 3. november 1732, Banská Bystrica  † 21. apríl 1796, Banská Bystrica) bol evanjelický kňaz, náboženský spisovateľ a cirkevný hodnostár.

## Rodina
* otec: Michal Sinovic
* matka: Zuzana rod. Hyblerová 

## Životopis
Študoval na gymnáziu v Banskej Bystrici, Lučenci, od roku 1750 v Bratislave a na univerzite vo Wittenbergu (1754-1757), roku 1759 vysvätený za evanjelického kňaza. Evanjelický kňaz na viacerých miestach Slovenska, od roku 1783 slovenský farár v Banskej Bystrici, roku 1784 profesor na evanjelickom gymnáziu v Banskej Bystrici, 1784 zvolenský senior, 1785-1796 superintendent banského dištriktu v  Banskej Bystrici. Autor teologickej dizertácie a pohrebnej kázne. Známy rečník.

## Dielo
* *Dissertatio theologica de animi implicabilis damno spirituali*, Wittenberg, 1757
* *Poslední poslušnosti a srdečného zármutku a na památku smrti Jozefa Druhého*, Banská Bystrica, 1790
* *Přežalostná památka neočekávané smrti Leopolda II.*

## Literatúra
* Kto bol kto v histórii Banskej Bystrice 12552000

## Externé odkazy
* 

Sinovic, Michal
Sinovic, Michal
Sinovic, Michal (Sinovicz, Szinovicz, Synovic, Szinowitz)
Sinovic, Michal (Sinovicz, Szinovicz, Synovic, Szinowitz)
Kategória:Náboženskí spisovatelia
Kategória:Cirkevní hodnostári
Kategória:Narodenia 3. novembra
Kategória:Úmrtia 21. apríla
Kategória:Slovenskí pedagógovia
Andrej Július Síposs

**Andrej Július Síposs** (Sipos, Július Andor; Siposs, Andor Gyula) (* 27. júl 1853, Špania Dolina - † 11. február 1935, Košice) bol  podnikateľ a národohospodár. Pseudonym: S-s, -ss

## Rodina
* otec Andrej Síposs
* matka Antónia Hanrichová 

## Životopis
Navštevoval ľudovú školu v Brezne, študoval na gymnáziu v Banskej Bystrici, na obchodnej škole vo Viedni. Od roku 1884 majiteľ továrne na výrobu pleteného tovaru v Košiciach. Zakladateľ výroby pletených výrobkov na priemyselnej úrovni na  vých. Slovensku, od roku 1919 aj filiálkami v Pribeníku a v Španej Doline. Spoločensko-ekonomický činiteľ mesta Košíc. Autor obchodnej príručky, článkov v košickej a budapeštianskej tlači (Pannonia). Vydavateľ obchodného vestníka Kassai  Szappanbuborékok (okolo 1880).

## Dielo
* ·dvözl2 beszéd a kassai iparosok és munkások..., Košice roku 1899

## Literatúra
* Slovenský biografický slovník

## Externé odkazy
* 

Kategória:Slovenskí podnikatelia